
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ     สมัยที่ 1      ประจำปี 2559
วันศุกร์    ที่  5  กุมภาพันธ์  2559  เวลา 13.30 น.
ณ  ห้องประชุมสภาองค์การบริหารส่วนตำบลกะหรอ
.............................................................

	          12.

ผู้ขาดประชุม
           1.  นายเสรี    บุญยเกีบรติ   ส.อบต. ม. 1

  2.  นายชัยรัตน์   คล้ายพิมล    ส.อบต. ม. 3
ผู้ลาประชุม
           1.  นางวรรณพร   ทองมี   ส.อบต. หมู่ 2  ลากิจ
เริ่มประชุม  เวลา
  13.30 น.
เรื่องก่อนระเบียบวาระการประชุม
	นางสุชาดา  ทองคงแก้ว
(เลขานุการสภาฯ)

	เรียนท่านประธานสภาองค์การบริหารส่วนตำบลกะหรอ  ท่านนายก  อบต.กะหรอ  คณะผู้บริหารสมาชิกสภาองค์การบริหารส่วนตำบลกะหรอ ท่าน                                        กำนัน  ท่านผู้ใหญ่บ้าน  ประชาคมหมู่   บ้านและผู้เข้าร่วมประชุมทุกท่าน                                                สำหรับวันนี้เป็นการประชุมสภา  สมัยสามัญ  สมัยที่ 1 ประจำปี  2559 ขณะนี้มีสมาชิกสภาอบต. กะหรอ มาลงชื่อจำนวน  14 ท่าน ถือว่าครบ
องค์ประชุม ขอเรียนเชิญท่านประธานสภา อบต. กะหรอ ได้จุดรูป-เทียนเพื่อ  บูชาพระรัตนตรัยต่อไป  เชิญค่ะ


	นายสานนท์  หีดเสน
 (ประธานสภาฯ)
	(จุดธูป-เทียน บูชาพระรัตนตรัย)


	นางสุชาดา  ทองคงแก้ว
(เลขานุการสภาฯ)
	เรียน ท่านประธานสภาองค์การบริหารส่วนตำบลกะหรอ  ก่อนการประชุม
สภาองค์การบริหารส่วนตำบลกะหรอ  ดิฉันขออ่านประกาศสภาองค์การบริหารส่วนตำบลกะหรอ เรื่อง เรียกประชุม
สภาองค์การบริหารส่วนตำบล
กะหรอ    สมัยสามัญ สมัยแรก  ประจำปี  2559 ตามที่สภาองค์การบริหารส่วนตำบลกะหรอได้  กำหนดสมัยประชุมสามัญ  สมัยแรก  ประจำปี 
พ.ศ. 2559 เริ่มตั้งแต่วันที่  1  กุมภาพันธ์  2559  เป็นต้นไป  มีกำหนด  15 วัน  ตามมติที่ประชุมสภาองค์การบริหารส่วนตำบลกะหรอ  ในคราว                              ประชุมสภาองค์การบริหารส่วนตำบลสมัยสามัญสมัยแรก  ประจำปี  2558  เมื่อวันที่  11  กุมภาพันธ์  2558  นั้น   ฉะนั้น อาศัยอำนาจ ตามความในมาตรา 55 แห่งพระราชบัญญัติสภาองค์การบริหารส่วนตำบล พ.ศ. 2537 (แก้ไขเพิ่มเติมถึง ฉบับที่ 5 พ.ศ. 2546) ประกอบกับข้อ 36 แห่ง ระเบียบกระทรวงมหาดไทย ว่าด้วย การประชุมสภาท้องถิ่น พ.ศ. 2547 จึงประกาศเรียกประชุมสภาองค์การบริหารส่วนตำบลกระหรอ   สมัยสามัญ   สมัยแรก
ประจำปี พ.ศ. 2559  ตั้งแต่วันที่  1   กุมพาพันธ์  2559  เป็นต้นไป  มีกำหนด 15 วัน  จึงประกาศให้ทราบโดยทั่วกัน   ประกาศ ณ  วันที่  22   มกราคม  2559  ลงชื่อ นายสานนท์  หีดเสน    ประธานสภาองค์การบริหารส่วนตำบลกะหรอ 
โอกาสนี้  ขอเรียนเชิญท่านประธานสภาองค์การบริหารตำบลกะหรอได้ดำเนินการประชุมตามระเบียบวาระต่อไป  เชิญค่ะ     


	นายสานนท์  หีดเสน
 (ประธานสภาฯ)
	สวัสดีทุกท่าน  ท่านนายก  คณะผู้บริหาร  ท่านสมาชิกผู้ทรงเกียรติ  ท่าน
กำนัน ท่านผู้ใหญ่บ้าน  ท่านผู้ช่วยผู้ใหญ่บ้าน ท่านประชาคม   หมู่บ้าน และ
ผู้เข้าร่วมประชุมทุกท่าน  สำหรับวันนี้เป็นการประชุมสมัยสามัญ  สมัยแรก ประจำปี  2559  ขอขอบคุณทุกท่านที่เข้าร่วมรับฟังการประชุมในครั้งนี้ ซึ่งสำหรับวันนี้มีระเบียบวาระการประชุม ดังนี้ 
ระเบียบวาระที่  1   เรื่องที่ประธานแจ้งให้ที่ประชุมทราบ
ระเบียบวาระที่  2   เรื่องรับรองรายงานการประชุมสมัยวิสามัญ  สมัยที่ 1 

    ประจำปี พ.ศ. 2559 เมื่อวันที่ 13  มกราคม 2559              
ระเบียบวาระที่ 3    เรื่องเพื่อพิจารณา

    1.  พิจารณากำหนดสมัยประชุมสมัยสามัญ  ประจำปี     
                              พ.ศ. 2559
      2.  พิจารณากำหนดสมัยประชุมสมัยสามัญ สมัยแรก 
                              ประจำปี พ.ศ. 2560
      3.  พิจารณาอนุมัติโอนเงินงบประมาณรายจ่ายประจำ
           ปี  พ.ศ. 2559                

ระเบียบวาระที่  4   เรื่องอื่นๆ


	ระเบียบวาระที่ 1
	เรื่องที่ประธานแจ้งให้ที่ประชุมทราบ


	นายสานนท์  หีดเสน
 (ประธานสภาฯ)
	-  นางวรรณพร   ทองมี  ส.อบต. หมู่ที่  2  ขอลากิจ  นะครับ
-   ครับช่วงวันที่  24 -25  มกราคม 2559  ที่ผ่านมาเป็นการศึกษาดูงานของคณะผู้บริหาร  เจ้าหน้าที่ ลูกจ้าง สมาชิก   เกี่ยวกับการจัดการน้ำ  การพัฒนาที่ดิน การบริหารจัดการ  ซึ่งได้เสร็จสิ้นภารกิจกันเรียบร้อยแล้วนะครับ


	ระเบียบวาระที่ 2
	เรื่องรับรองรายงานการประชุมสภา  อบต.กะหรอ  สมัยวิสามัญ  สมัยที่  2 ประจำปี  พ.ศ. 2558  เมื่อวันที่  21 เมษายน  2558


	นายสานนท์  หีดเสน
 (ประธานสภาฯ)
	ครับ  สำหรับบันทึกรายงานการประชุม ผมได้แจกให้กับสมาชิกทุกท่านไปแล้วนะครับ ผมขอเวลาท่านสมาชิกเมื่อดูเอกสาร ศึกษารายละเอียดประมาณ 5 นาทีครับ เพื่อทำความเข้าใจนะครับ      เชิญครับ  
 ครับ  สมาชิกทุกท่านคงเข้าใจในเอกสารแล้วนะครับไม่ทราบว่า  สมาชิกท่านใดต้องการแก้ไข เปลี่ยนแปลงหรือเพิ่มเติมข้อความใดบ้าง  เชิญได้ครับ
ครับ ผมขออนุญาตแก้ไข เพิ่มเติม  หน้าที่  26 ของคุณเสรี      บุญยเกียรติ               
ส.อบต. หมู่ที่  1  เพิ่มคำว่า “ผมไม่มีจุดมุ่งหมายอะไรที่จะคัดค้าน  นะครับ”    ขอบคุณครับ  ครับไม่ทราบว่าท่านใด จะแก้ไข เพิ่มเติม เปลี่ยนแปลงอีกบ้างครับ  มีหรือไม่ครับ เมื่อไม่มีก็ถือว่าที่ประชุมรับรองรายงานการประชุม  นะครับ 


	มติที่ประชุม
	รับรองรายงานการประชุม


	ระเบียบวาระที่ 3
	เรื่องเพื่อพิจารณา
1. พิจารณากำหนดสมัยประชุมสมัยสามัญ  ประจำปี  พ.ศ. 2559

	นายสานนท์  หีดเสน
 (ประธานสภาฯ)
	ครับขอให้ท่านสมาชิกได้กำหนดสมัยประชุมสมัยสามัญ ประจำปี พ.ศ.2559  ได้ครับ  ต้องไม่น้อยกว่า  2  สมัย  และไม่เกิน  4 สมัย  ครับ  เชิญครับ


	นายประสิทธิ์ ภักดี
(ส.อบต.หมู่ที่ 8)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่านกระผมนายประสิทธิ์  ภักดี  ส.อบต.หมู่ที่  8  ผมขอเสนอสมัยประชุมสมัยสามัญประจำปี  2559  เป็น  4  สมัย   ครับ โดยสมัยนี้เป็นสมัยแรก  นะครับ


	นายสานนท์  หีดเสน
 (ประธานสภาฯ)
	ครับ  ท่านสมาชิกหมู่ที่  8  ได้เสนอไว้   4  สมัย  ไม่ทราบว่ามีสมาชิกท่านใด  จะเสนอเป็นอย่างอื่น  อีกหรือไม่ครับ  เชิญครับ เมื่อไม่มี ผมขอมตินะครับ  ครับสมาชิกท่านใดเห็นด้วยกับการกำหนดสมัยประชุมสามัญ เป็น  4  สมัย และสมัยนี้เป็นสมัยแรกโปรดยกมือครับ  ขอบคุณครับ


	มติที่ประชุม
	เห็นด้วย   
13
เสียง
ไม่เห็นด้วย
  -
เสียง
งดออกเสียง
 1
เสียง


	นายสานนท์  หีดเสน
 (ประธานสภาฯ)
	ต่อไปก็เป็นการกำหนดว่าจะให้สมัยสามัญแต่ละสมัยเริ่มตั้งแต่วันใดและมีกำหนดกี่วัน เชิญเสนอได้เลยครับ


	นายประสิทธิ์ ภักดี
(ส.อบต.หมู่ที่ 8)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ และผู้เข้าร่วมประชุมทุกท่าน  กระผมนายประสิทธิ์   ภักดี  ส.อบต.หมู่ที่  8  ผมขอเสนอสมัยประชุมสมัยสามัญ  สมัยนี้เป็นสมัยแรกเดือนกุมภาพันธ์  เริ่มตั้งแต่  5  กุมภาพันธ์ มีระยะเวลา  15 วัน ประจำปี  พ.ศ. 2560   
สมัยที่  2   ตั้งแต่วันที่ 10 พฤษภาคม  2559  กำหนดระยะเวลา  15  วัน
สมัยที่  3  ตั้งแต่วันที่   1  สิงหาคม  2559  กำหนดระยะเวลา  15  วัน
สมัยที่  4  ตั้งแต่วันที่   1  พฤศจิกายน 2559  กำหนดระยะเวลา  15  วัน


	นายสานนท์  หีดเสน
 (ประธานสภาฯ)
	ครับ  ตามที่สมาชิกหมู่ที่  8  ได้เสนอ  นะครับว่า  กำหนดการประชุม  คือ 
สมัยนี้เป็นสมัยแรก  คือช่วงเดือนกุมภาพันธ์   เริ่มตั้งแต่วันที่  5  กุมภาพันธ์  มีกำหนดระยะเวลา 15  วัน
สมัยที่  2   ตั้งแต่วันที่ 10 พฤษภาคม  2559  กำหนดระยะเวลา  15  วัน
สมัยที่  3  ตั้งแต่วันที่   1  สิงหาคม  2559  กำหนดระยะเวลา  15  วัน
สมัยที่  4  ตั้งแต่วันที่   1  พฤศจิกายน 2559  กำหนดระยะเวลา  15  วันครับไม่ทราบว่า  มีสมาชิกท่านใดจะเสนอเป็นอย่างอื่นอีกหรือไม่ เชิญครับ
เมื่อไม่มีใครเสนออะไรแล้วกระผมก็ขอมติที่ประชุมครับว่าสมัยประชุมสมัยสามัญประจำปี  พ.ศ.2559 ใครเห็นด้วยตามที่นายประสิทธ์  ภักดี ส.อบต หมู่ที่ 8  เสนอ โปรดยกมือด้วยครับ

	มติที่ประชุม
	เห็นด้วย

	นายสานนท์  หีดเสน
 (ประธานสภาฯ)
	2.  พิจารณากำหนดสมัยประชุมสมัยสามัญ สมัยแรก  ประจำปี พ.ศ.2560  
เชิญท่านสมาชิกนำเสนอได้เลยครับ   
                              

	นายประจักษ์  ยิ้มปาน
(ส.อบต.หมู่ที่ 9)
	เรียนท่านประธานสภาที่เคารพ  สมาชิกผู้ทรงเกียรติ คณะผู้บริหาร และผู้เข้าร่วมประชุมทุกท่าน  กระผมนายประจักษ์   ยิ้มปาน ส.อบต.  หมู่  9    ขอเสนอสมัยประชุมสมัยสามัญ  สมัยแรก ประจำปี พ.ศ. 2560  เริ่มเดือน กุมภาพันธ์  เริ่มตั้งแต่  วันที่  15  กุมภาพันธ์  2560 เป็นต้นไป  มีระยะเวลากำหนด  15  วันครับ


	นายสานนท์  หีดเสน
 (ประธานสภาฯ)
	ครับ  ขอบคุณสมาชิกหมู่ที่  9  ครับ  สำหรับการเสนอการประชุมสมัยสามัญ สมัยแรก  ประจำปี  พ.ศ. 2560  โดยเริ่มเดือนกุมภาพันธ์   2560 ตั้งแต่วันที่ 15  เป็นต้นไป มีระยะเวลากำหนด  15  วันนั้น  ไม่ทราบว่าสมาชิกท่านใด  จะเสนอเป็นอย่างอื่น  อีกหรือไม่ครับ   เมื่อไม่มีผมขอมติที่ประชุมนะครับ  สมาชิกท่านใด  เห็นด้วยกับข้อเสนอการกำหนดประชุมสามัญ  สมัยแรก  ของสมาชิกข้างต้น  โปรดยกมือด้วยครับ  ขอบคุณครับ 


	มติที่ประชุม
	เห็นด้วย

เสียง


	นายสานนท์  หีดเสน
 (ประธานสภาฯ)
	ครับต่อไป  3.  พิจารณาอนุมัติโอนเงินงบประมาณรายจ่ายประจำปี  พ.ศ.  2559   ขอเชิญท่านนายก หรือคณะผู้บริหารครับ


	นายเมธี เกิดลาภ
(รองนายกอบต.)
	เรียนท่านประธานสภาที่เคารพ   สมาชิกผู้ทรงเกียรติ  และผู้เข้าร่วมประชุมทุกท่าน กระผมนายเมธี   เกิดลาภ  รองนายกอบต.กะหรอ   ครับสำหรับพิจารณาอนุมัติโอนเงินงบประมาณรายจ่ายประจำปี  พ.ศ. 2559

1. เรื่องเดิม

1.๑  ตามข้อบัญญัติงบประมาณรายจ่ายประจำปีงบประมาณ  พ.ศ. 255๙   แผนงานบริหารงานทั่วไป  งานบริหารทั่วไป   งบดำเนินงาน  หมวด ค่าใช้สอย  ประเภท ค่าบำรุงรักษาและซ่อมแซม   หน้าที่ ๓/๒๕ ตั้งไว้  ๓๐,๐๐๐.-บาท   คงเหลือ  ๓๐,00๐.-บาท  เพื่อจ่ายเป็นค่าบำรุงรักษาและซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สินครุภัณฑ์ต่าง ๆ ค่าบำรุงรักษาทรัพย์สิน ฯลฯ 

1.๒  ตามข้อบัญญัติงบประมาณรายจ่ายประจำปีงบประมาณ  พ.ศ. 255๙   แผนงานบริหารงานทั่วไป  งานบริหารทั่วไป   งบลงทุน   หมวด ค่าครุภัณฑ์  ประเภท ค่าบำรุงรักษาและปรับปรุงครุภัณฑ์   หน้าที่ ๕/๒๕ ตั้งไว้  ๕๐,๐๐๐.-บาท   คงเหลือ  ๗๔.๘๕.-บาท  เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ

1.๓ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙ แผนงานการศึกษา  งานบริหารทั่วไปเกี่ยวกับการศึกษา   งบดำเนินงาน   หมวด  ค่าใช้สอย  ประเภท  ค่าบำรุงรักษาและซ่อมแซม  หน้า ๙/2๕ ตั้งไว้  ๑๐,๐๐๐.-บาท  คงเหลือ  ๑๐,๐๐๐.-บาท เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ

๑.๔ ตามข้อบัญญัติงบประมาณรายจ่ายประจำปีงบประมาณ พ.ศ. ๒๕๕๙  แผนงานการศึกษา  งาน บริหารทั่วไปเกี่ยวกับการศึกษา  งบลงทุน  หมวด ค่าครุภัณฑ์ ประเภท ค่าบำรุงรักษาและปรับปรุงครุภัณฑ์  หน้า ๑๐/๒๕  ตั้งไว้  ๒๕,๐๐๐.-บาท  คงเหลือ  ๒๕,๐๐๐.-บาท  เพื่อจ่ายเป็นค่าบำรุงหรือซ่อมแซมทรัพย์สิน เพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ
 
2. ข้อเท็จจริง

สำนักงานปลัดองค์การบริหารส่วนตำบลกะหรอ    มีความจำเป็นต้องโอนงบประมาณเพิ่ม   ประจำปี  พ.ศ. 255๙   เนื่องจากงบประมาณคงเหลือไม่เพียงพอสำหรับการจ่ายค่าบำรุงรักษาและปรับปรุงครุภัณฑ์ ดังรายการต่อไปนี้

2.1  เห็นควรโอนลดงบประมาณรายจ่าย ประจำปี พ.ศ. 255๙ แผนงานบริหารงานทั่วไป  งานบริหารทั่วไป   งบดำเนินงาน  หมวด ค่าใช้สอย  ประเภท ค่าบำรุงรักษาและซ่อมแซม   หน้าที่ ๓/๒๕ เพื่อจ่ายเป็นค่าบำรุงรักษาและซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สินครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  25,000.-บาท

2.2  เห็นควรโอนเพิ่มงบประมาณรายจ่าย ประจำปี พ.ศ. 255๙ แผนงานบริหารงานทั่วไป  งานบริหารทั่วไป   งบลงทุน  หมวด ค่าครุภัณฑ์  ประเภท ค่าบำรุงรักษาและปรับปรุงครุภัณฑ์   หน้าที่ ๕/๒๕ เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  25,000.-บาท

๒.๓ เห็นควรโอนลดงบประมาณรายจ่ายประจำปี พ.ศ. ๒๕๕๙ แผนงานการศึกษา  งานบริหารทั่วไปเกี่ยวกับการศึกษา   งบดำเนินงาน   หมวด  ค่าใช้สอย  ประเภท  ค่าบำรุงรักษาและซ่อมแซม  หน้า ๙/2๕ เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ เป็นเงิน ๘,๐๐๐.-บาท

๒.๔ เห็นควรโอนเพิ่มงบประมาณรายจ่ายประจำปี พ.ศ. ๒๕๕๙  แผนงานการศึกษา  งาน บริหารทั่วไปเกี่ยวกับการศึกษา  งบลงทุน  หมวด ค่าครุภัณฑ์ ประเภท ค่าบำรุงรักษาและปรับปรุงครุภัณฑ์  หน้า ๑๐/๒๕  เพื่อจ่ายเป็นค่าบำรุงหรือซ่อมแซมทรัพย์สิน เพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  ๘,๐๐๐.-บาท

3. ข้อกฎหมาย

3.1 ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541 และแก้ไขเพิ่มเติม (ฉบับที่ 3) พ.ศ. 254๓ ข้อ 2๗ “การโอนเงินงบประมาณรายจ่ายต่าง ๆ  ให้เป็นอำนาจอนุมัติของสภาท้องถิ่น”


4. ข้อพิจารณา


๔.1  เห็นควรโอนลดงบประมาณรายจ่าย ประจำปี พ.ศ. 255๙ แผนงานบริหารงานทั่วไป  งานบริหารทั่วไป   งบดำเนินงาน  หมวด ค่าใช้สอย  ประเภท ค่าบำรุงรักษาและซ่อมแซม   หน้าที่ ๓/๒๕ เพื่อจ่ายเป็นค่าบำรุงรักษาและซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สินครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  25,000.-บาท

๔.2  เห็นควรโอนเพิ่มงบประมาณรายจ่าย ประจำปี พ.ศ. 255๙ แผนงานบริหารงานทั่วไป  งานบริหารทั่วไป   งบลงทุน  หมวด ค่าครุภัณฑ์  ประเภท ค่าบำรุงรักษาและปรับปรุงครุภัณฑ์   หน้าที่ ๕/๒๕ เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  25,000.-บาท

๔.๓ เห็นควรโอนลดงบประมาณรายจ่ายประจำปี พ.ศ. ๒๕๕๙ แผนงานการศึกษา  งานบริหารทั่วไปเกี่ยวกับการศึกษา   งบดำเนินงาน   หมวด  ค่าใช้สอย  ประเภท  ค่าบำรุงรักษาและซ่อมแซม  หน้า ๙/2๕ เพื่อจ่ายเป็นค่าบำรุงรักษาหรือซ่อมแซมทรัพย์สินเพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ เป็นเงิน ๘,๐๐๐.-บาท

๔.๔ เห็นควรโอนเพิ่มงบประมาณรายจ่ายประจำปี พ.ศ. ๒๕๕๙  แผนงานการศึกษา  งาน บริหารทั่วไปเกี่ยวกับการศึกษา  งบลงทุน  หมวด ค่าครุภัณฑ์ ประเภท ค่าบำรุงรักษาและปรับปรุงครุภัณฑ์  หน้า ๑๐/๒๕  เพื่อจ่ายเป็นค่าบำรุงหรือซ่อมแซมทรัพย์สิน เพื่อให้สามารถใช้งานได้ตามปกติ เช่น ค่าซ่อมแซมทรัพย์สิน ครุภัณฑ์ต่าง ๆ ค่าบำรุงรักษาทรัพย์สิน ฯลฯ  เป็นเงิน  ๘,๐๐๐.-บาท
5. ข้อเสนอ

เห็นควรพิจารณาตามข้อเสนอ ข้อ 4.1 - ข้อ 4.๔


	นายสานนท์  หีดเสน
 (ประธานสภาฯ)
	ขอบคุณท่านรองนายก  อบต.กะหรอ  ที่ได้ชี้แจงรายละเอียดโดยละเอียดส่วนเอกสารในใบที่  3  เป็นบัญชีโอนเงิน  สมาชิกท่านใดสงสัยรายละเอียด  และจะสอบถาม เชิญได้ครับ ถ้าไม่มีอะไรสงสัย ผมจะขออนุมัติที่ประชุมนะครับ  ครับสมาชิกท่านใดเห็นควรอนุมัติตามหัวข้อ   4.1 , 4.2, 4.3, 4.4   ตามรายละเอียดที่กล่าวมาข้างต้น   โปรดยกมือครับ


	มติที่ประชุม
	อนุมัติ

13
เสียง
ไม่อนุมัติ

  -
เสียง
งดออกเสียง
  1 
เสียง


	ระเบียบวาระที่ 4
	เรื่องอื่น ๆ


	นายไพศาล สมจิตร
(ส.อบต.หมู่ที่ 3)
	เรียนท่านประธานสภาที่เคารพ  ท่านนายก ทีมผู้บริหาร  สมาชิกผู้ทรงเกียรติและผู้เข้าร่วมประชุมทุกท่าน   กระผมนายไพศาล สมจิตร
ส.อบต. ม. 3  ผมมีเรื่องที่จะพูดคุย  ฝากเรียนท่านประธานสภาถึงท่านผู้บริหารเรื่อง
-  หลุมบ่อ   ซึ่งเวลาก็ได้ล่วงเลยมานานแล้ว
ปีใหม่ก็ผ่านไป ถนนก็ยังอยู่เหมือนเดิม หลุมก็เยอะ ชาวบ้านฝากเรียนถึงท่านผู้บริหารด้วยว่า  ถนนเป็นหลุม เป็นปลัก  รถวิ่งผ่านไม่ได้
-  เรื่องประปา  ของหมู่ที่  3    ซึ่งท่านรองภานุ  รับปากไว้ว่าจะพาช่างไปดูให้    ท่อแตก  พื้นยุบ  แต่ยังไม่มีหวี่แวว  เลยนะครับ  ฝากท่านประธานถึงท่านผู้บริหารด้วยนะครับ  ขอบคุณครับ


	นายสานนท์  หีดเสน
 (ประธานสภาฯ)
	ครับขอบคุณ   สมาชิกหมู่ที่  3  มากนะครับ  เรื่องการถมหลุมบ่อ  และประปา  ซึ่งเดือดร้อนอยู่ ตอนนี้  


	นายสมพงค์ สามารถ
(ส.อบต.หมู่ที่ 1)
	เรียนท่านประธานสภาที่เคารพ  คณะผู้บริหาร สมาชิกผู้ทรงเกียรติ
และผู้เข้าร่วมประชุมทุกท่าน  กระผมนายสมพงค์   สามารถ ส.อบต.  หมู่ 1  ผมขอฝากเรื่องถึงท่านผู้บริหาร  ขอให้คณะผู้บริหารได้ทำตามที่สมาชิกได้ร้องขอและเสนอแนะนำนะครับเกี่ยวกับการถมหลุมบ่อ  ซึ่งผมบอกแล้ว  ที่ผ่านมาเป็นระยะเวลาหลายเดือนแล้ว  การถมหลุมบ่อนั้น  มีบ้าง  แต่ผมขอฝากท่านประธาน  ถึงคณะผู้บริหารว่า  การถมหลุมบ่ออย่าอ้างถึง  ลบ.ม.ครับ   เพราะสมาชิกไม่ได้รับทราบถึงการถมหลุมบ่อของผู้รับเหมา  ซึ่งเคยพูดคุยกันแล้วว่า  การถมหลุมบ่อแต่ละครั้งนั้นน่าจะบอกให้สมาชิกทราบด้วย  ไม่ใช่แต่พูด  ถึง  ลบ.ม. เท่านั้น  อยากฝากถึงคณะผู้บริหาร  ช่วยแจ้งให้สมาชิกทราบด้วย  เพื่อได้เข้าไปดูแล  ควบคุม  อย่าทำแบบผ่านไปที   นะครับ  เพราะสมาชิกจะได้ชี้แจงให้ชาวบ้านได้รับทราบนะครับ  ผมขอฝากถึงคณะผู้บริหารด้วยนะครับ  ขอบคุณครับ


	นายประสิทธิ์ ภักดี
(ส.อบต.หมู่ที่ 8)
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายประสิทธิ์  ภักดี  ส.อบต. หมู่ 8   ครับ เมื่อวานทางหมู่ที่  8  มีการถมหินคลุก  ซอย 7 มีชาวบ้านมาบอกว่า  ท่าน อบต.ไปดูหน่อย เขาถมหินคลุก เขาทำแค่นี้หรือ  ทำไมมันน้อยจัง  บางจุดมีบางจุดไม่มี  ถมบางมาก  เขาถมเสร็จแล้วหรือ  ซึ่งก็ได้ถ่ายวีดีโอ มาด้วยนะครับ   อีกเรื่องคือการตัดหญ้า  ของแต่ละหมู่บ้าน  ซึ่งมีการอ้างชื่อของ
อปพร. เป็นคนตัด   จริง ๆ มันไม่ใช่  เขาฝากบอกมานะครับ  ขอฝากเรื่องถนนลาดยาง  ข้างวัดคงคา  ซึ่งหลุมลึกมากนะครับ  ขอฝากด้วยนะครับ   ขอบคุณครับ


	นายประจักษ์  ยิ้มปาน
(ส.อบต.หมู่ที่ 9)
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติ และผู้เข้าร่วมประชุมทุกท่าน  กระผมนายประจักษ์   ยิ้มปาน  ส.อบต.  หมู่ที่  9  ผมขอฝากขอบคุณนะครับ  สำหรับทุกซอยในหมู่ที่  9  ที่ได้ถมหลุมบ่อ  โดยบรรเทาจากทรายแดง  เรียบร้อยแล้ว แต่ไม่ได้ถมหินคลุก  แต่มีอีกคือ ซอยบ้านลุงเห้ง – ชุมชนใหม่  ประมาณ  2  ปีแล้ว ไม่เคยได้ถมเลย  ขอฝากประธานไปยังผู้บริหารด้วยนะครับ   ขอบคุณครับ


	นายสุรศักดิ์  ศรีราเพ็ญ
(รองประธานสภา)
	เรียนท่านประธานสภาที่เคารพ คณะผู้บริหาร  สมาชิกผู้ทรงเกียรติ
และผู้เข้าร่วมประชุมทุกท่าน  กระผมนายสุรศักดิ์   ศรีราเพ็ญ ขอใช้สิทธิ์  สมาชิกของหมู่ที่  4 เรื่องการถมหินคลุก ถนนสายนาโพธิ์ –นายแพะ ซึ่งตอนนี้ยังไม่เรียบร้อย  หินคลุกที่นำมาถมถ้าไม่ได้ตามปริมาณ ผมก็ไม่ให้ถม  ผมขอฝากไว้ด้วยนะครับสำหรับการถมหลุมบ่อของหมู่ที่  4  และอีกเรื่อง คือเรื่องประปา  ซึ่งตอนนี้  ประปาของหมู่ที่  8  ก็เสร็จเรียบร้อยแล้ว  ไม่ทราบเมื่อไรทางช่างประปาจะแยกการใช้น้ำของหมู่ที่  4  และหมู่ที่ 8 ออกจากกัน  เพื่อเป็นสัดส่วนเสียที  ครับ  ฝากไว้ด้วย  ขอบคุณครับ


	นางสุชาดา  ทองคงแก้ว
(ส.อบต.หมู่ที่ 8)
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  ดิฉันนางสุชาดา ทองคงแก้ว ขอใช้สิทธิ์  สมาชิกของหมู่ที่  8  ค่ะดิฉันขอสนับสนุนการพูดของคุณประสิทธิ์  ภักดี  เกี่ยวกับการถมหินคลุกในซอย  7  ของหมู่ที่ 8  ซึ่งการถมหินคลุกนั้นบางมาก  บางจุดมี บางจุดยังเป็นหลุม เป็นบ่ออยู่เลย  ซึ่งรถที่บรรทุกหินมานั้น  เราก็ไม่ทราบเหมือนกันว่าครบตามจำนวนที่ได้กำหนดไว้หรือไม่   ซึ่งตอนนี้ไม่ทราบว่าทางผู้รับเหมาถมเสร็จหรือยัง   ถ้ายังไม่เสร็จขอฝากช่วยจัดการให้เรียบร้อยด้วยนะค่ะ  ชาวบ้านฝากมา  บางจุดยังไม่ได้ถมหินหรือทรายสักรถเลย   ชาวบ้านเขาอุทิศที่ดินให้แล้วแต่ไม่ดูแลเขา ฝากด้วยนะค่ะ    และอีกเรื่องคือน้ำประปาของหมู่ที่  4  และหมู่ที่  8  ตามที่พี่สุรศักดิ์พูด  ว่าเมื่อไรจะแยกการใช้น้ำประปาอย่างเป็นสัดส่วนเสียที   ตอนนี้ชาวบ้านหมู่ที่  8   บางบ้านยังใช้น้ำของหมู่ที่  4  อยู่   เขายังไม่ได้ต่อประปาของหมู่ที่  8  ขอฝากเรื่องน้ำด้วยนะค่ะ   ขอบคุณค่ะ


	นางสายชล  นิลกรรณ์
(สอบต.หมู่ที่ 4)
	เรียนท่านประธานสภาที่เคารพ   คณะผู้บริหาร  สมาชิกผู้ทรงเกียรติ  และผู้เข้าร่วมประชุมทุกท่าน  ดิฉันนางสายชล  นิลกรรณ์ ส.อบต. หมู่ 4  ดิฉันขอฝากเรื่องน้ำประปาของหมู่ที่  4  ซึ่งวันนั้นชาวบ้านโทรไปหาดิฉันว่า   น้ำประปาไม่ไหล   ขอฝากด้วยนะค่ะและอีกเรื่องขอฝากเรื่องการถมหลุมบ่อ ตามที่  คุณสุรศักดิ์   ได้พูดเมื่อสักครู่นะค่ะ    ขอบคุณค่ะ


	นายสานนท์  หีดเสน
 (ประธานสภาฯ)
	ไม่ทราบว่ามีสมาชิกท่านใด  สงสัยจะซักถามอีกบ้างครับ  เชิญครับ  ถ้าไม่มีผมขอเชิญ  ฝ่ายผู้บริหารครับ  เชิญครับ


	นายมนัสพงค์  สุทธิเดช
(นายก อบต.)
	เรียนท่านประธานสภาที่เคารพ  สมาชิกผู้ทรงเกียรติ  และผู้เข้าร่วมประชุมทุกท่าน  กระผมนายมนัสพงค์   สุทธิเดช  นายก อบต.กะหรอ   ครับผมขอหยิบยกเรื่องของโครงสร้างพื้นฐานนะครับ
ครับวันนี้เป็นเรื่องของการถมหลุมบ่อ  และประปา   ผมจะทำให้ดีที่สุด  แต่อาจจะไม่ทันใจเท่านั้น  แต่ผมยืนยันว่าผมจะทำให้ดีที่สุดครับ  ขอบคุณครับ


	นายสานนท์  หีดเสน
 (ประธานสภาฯ)
	ครับ   ขอขอบคุณท่านนายกมากนะครับ   วันนี้เรื่องอื่น ๆ ก็เป็น เรื่องของการถมหลุมบ่อ ทั้ง 6  หมู่บ้าน   ซึ่งมีปัญหามาก ฝากการแก้ไขจากคณะผู้บริหารนะครับ   ใครมีเรื่องอะไรอีกบ้าง เชิญครับ


	นางวรรณา  คงแคล้วภัย
(ส.อบต.หมู่ที 2)

	เรียนท่านประธานสภาที่เคารพ   สมาชิกผู้ทรงเกียรติ ท่านผู้บริหาร
และผู้เข้าร่วมประชุมทุกท่าน  ดิฉันนางวรรณา   คงแคล้วภัย ส.อบต. หมู่ที่  2  ขอฝากเรื่องการถมหลุมบ่อ  ซอยลุงนาม – ไทยบุรี  ซึ่งรถที่ถมหิน ไม่สามารถเข้าไปได้  ดิฉันขอใช้รถ  JCB ตอนหินไปถมหลุมบ่อ  ที่รถเข้าไม่ได้  ได้หรือไม่ค่ะ   ขอบคุณค่ะ


	นายมนัสพงค์  สุทธิเดช
(นายก อบต.)
	ครับ  เมื่อวานผมได้รับรายงานจากท้องถิ่นอำเภอ เรื่อง ด้านการเกษตรและแหล่งน้ำ   ซึ่งตอนนี้ให้ทางหมู่ ที่  5  และหมู่ทื่  9 ได้นำเสนอเรื่องหนังสืออุทิศ  และเอกสารที่ดิน บัตรประจำตัว และอื่น ๆ  ด้วยนะครับ  และรายละเอียดการทำการเกษตร  เช่นสวนผลไม้  สวนกล้วย  สวนยาง และอื่น ๆ  ขอบคุณครับ


	นายสานนท์  หีดเสน
 (ประธานสภาฯ)
	ครับ  ขอบคุณท่านนายก  มากนะครับ   ไม่ทราบว่าสมาชิกท่านใด
มีอะไรจะซักถามเพิ่มอีกบ้างครับ    ถ้าไม่มี    วันนี้ขอขอบคุณ
ท่านสมาชิกสภา   คณะผู้บริหาร  ท่านกำนัน  ท่านผู้ใหญ่บ้าน และผู้เข้าร่วมประชุมทุกท่าน  วันนี้ขอปิดการประชุมครับ   ขอบคุณครับ



     ้
ปิดการประชุม
16.05    น.

